REGULAMENTUL (CE) NR. 1060/2007 AL COMISIEI
din 14 septembrie 2007
privind o invitație permanentă de participare la licitație pentru revânzarea la export a zahărului deținut de agențiile de intervenție din Belgia, Republica Cehă, Irlanda, Spania, Italia, Ungaria, Slovacia și Suedia
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 318/2006 al Comisiei din 20 februarie 2006 privind organizarea comună a piețelor în sectorul zahărului (1), în special articolul 40 alineatul (1) litera (g) și articolul 40 alineatul (2) litera (d),
întrucât:
(1)
Articolul 39 alineatul (1) din Regulamentul (CE) nr. 952/2006 al Comisiei din 29 iunie 2006 de stabilire a normelor de aplicare a Regulamentului (CE) nr. 318/2006 al Consiliului în ceea ce privește gestionarea pieței interne a zahărului și regimul cotelor (2) prevede că agențiile de intervenție pot vinde zahărul numai după ce o decizie a fost adoptată de Comisie în acest sens.
(2)
O astfel de decizie a fost adoptată prin Regulamentul (CE) nr. 38/2007 al Comisiei din 17 ianuarie 2007 privind o licitație permanentă pentru revânzarea la export a zahărului deținut de agențiile de intervenție din Belgia, Republica Cehă, Spania, Irlanda, Italia, Ungaria, Polonia, Slovacia și Suedia (3). În temeiul regulamentului menționat, ofertele pot fi prezentate ultima dată între 13 și 26 septembrie 2007.
(3)
Este posibil să existe în continuare stocuri de zahăr de intervenție în majoritatea statelor membre interesate după expirarea ultimului termen de prezentare a ofertelor. Pentru a răspunde în continuare cerințelor pieței, este necesar să se lanseze o nouă licitație permanentă pentru a face aceste stocuri disponibile pentru export.
(4)
Restituirile la export pot fi stabilite în conformitate cu articolele 32 și 33 din Regulamentul (CE) nr. 318/2006. Exporturile comunitare către anumite destinații apropiate și către țări terțe care aplică produselor comunitare un tratament preferențial la import se află în prezent într-o poziție concurențială extrem de favorabilă. Prin urmare, restituirile la exporturile către destinațiile respective trebuie eliminate. Având în vedere raportul dintre acordarea restituirilor și revânzarea la export a zahărului deținut de agențiile de intervenție, nu este necesar ca prezentul regulament să prevadă revânzarea la export către aceste destinații.
(5)
Pentru a preveni orice abuz în ceea ce privește reimportul sau reintroducerea în Comunitate a produselor din sectorul zahărului care au beneficiat de restituiri la export, nu trebuie stabilită nicio restituire la export pentru țările din Balcanii Occidentali.
(6)
În conformitate cu articolul 42 alineatul (2) litera (c) din Regulamentul (CE) nr. 952/2006, este necesară stabilirea unei cantități minime per ofertant sau per lot.
(7)
Pentru a ține seama de situația pieței comunitare, este necesar să se prevadă stabilirea de către Comisie a unei restituiri maxime la export pentru fiecare licitație parțială.
(8)
Agențiile de intervenție din Belgia, Republica Cehă, Irlanda, Spania, Italia, Ungaria, Slovacia și Suedia trebuie să comunice Comisiei ofertele. Ofertanții trebuie să rămână anonimi.
(9)
În conformitate cu articolul 42 alineatul (1) litera (d) din Regulamentul (CE) nr. 952/2006, este necesar ca prețul care trebuie plătit de către ofertantul declarat câștigător să fie stabilit în invitația de participare la licitație.
(10)
Pentru a ține seama de diferitele nivele de calitate ale zahărului de intervenție, acest preț trebuie stabilit în funcție de zahărul de calitate standard și este necesar să se prevadă dispoziții pentru a-l putea adapta.
(11)
În conformitate cu articolul 42 alineatul (2) litera (e) din Regulamentul (CE) nr. 952/2006, este necesar să se stabilească durata de valabilitate a licențelor de export.
(12)
Pentru a asigura buna gestionare a zahărului depozitat, este necesar să se prevadă obligația statelor membre de a comunica Comisiei cantitățile vândute și exportate efectiv.
(13)
Articolul 59 alineatul (2) din Regulamentul (CE) nr. 952/2006 prevede că Regulamentul (CE) nr. 1262/2001 al Comisiei (4) se aplică în continuare zahărului acceptat pentru intervenție anterior datei de 10 februarie 2006. Cu toate acestea, pentru revânzarea zahărului de intervenție, această distincție nu este necesară, iar aplicarea acesteia ar crea dificultăți de ordin administrativ pentru statele membre. Prin urmare, este necesar să se excludă aplicarea Regulamentului (CE) nr. 1262/2001 pentru revânzarea zahărului de intervenție în conformitate cu prezentul regulament.
(14)
Cantitățile disponibile pentru un stat membru, care pot fi atribuite în momentul în care Comisia stabilește restituirea maximă la export, trebuie să țină seama de cantitățile atribuite în baza Regulamentului (CE) nr. 1059/2007 din 14 septembrie 2007 privind lansarea unei invitații permanente de participare la licitație pentru revânzarea pe piața comunitară a zahărului deținut de agențiile de intervenție din Belgia, Republica Cehă, Irlanda, Spania, Italia, Ungaria, Slovacia și Suedia (5).
(15)
Măsurile prevăzute de prezentul regulament sunt conforme cu avizul Comitetului de gestionare a zahărului,
ADOPTĂ PREZENTUL REGULAMENT:
Articolul 1
Agențiile de intervenție din Belgia, Republica Cehă, Irlanda, Spania, Italia, Ungaria, Slovacia și Suedia pun în vânzare, prin lansarea unei licitații permanente pentru exportul către toate destinațiile, cu excepția destinațiilor enumerate la al treilea paragraf, o cantitate totală de 601 981 de tone de zahăr acceptat pentru intervenție și disponibil pentru export.
Cantitățile maxime respective pentru fiecare stat membru sunt menționate în anexa I.
Destinațiile la care se face referire în primul paragraf sunt următoarele:
(a)
țări terțe: Andorra, Sfântul Scaun (Cetatea Vaticanului), Liechtenstein, Albania, Croația, Bosnia și Herțegovina, Fosta Republică Iugoslavă a Macedoniei, Serbia (6) și Muntenegru;
(b)
teritorii ale statelor membre ale UE care nu fac parte integrantă din teritoriul vamal al Comunității: Gibraltar, Ceuta, Melilla, Comunele Livigno și Campione d'Italia, Helgoland, Groenlanda, Insulele Feroe și zonele din Republica Cipru în care Guvernul Republicii Cipru nu exercită un control efectiv.
Articolul 2
(1) Perioada de depunere a ofertelor pentru prima licitație parțială este 1 octombrie 2007-10 octombrie 2007 ora 15:00, ora Bruxelles-ului.
Perioadele de depunere a ofertelor pentru cea de-a doua licitație și pentru următoarele licitații parțiale încep în prima zi lucrătoare după expirarea perioadei anterioare. Acestea expiră la ora 15:00, ora Bruxelles-ului:
-
24 octombrie 2007,
-
7 și 21 noiembrie 2007,
-
5 și 19 decembrie 2007,
-
9 și 30 ianuarie 2008,
-
13 și 27 februarie 2008,
-
12 și 26 martie 2008,
-
9 și 23 aprilie 2008,
-
7 și 28 mai 2008,
-
11 și 25 iunie 2008,
-
9 și 23 iulie 2008,
-
6 și 27 august 2008,
-
10 și 24 septembrie 2008.
(2) În conformitate cu articolul 42 alineatul (2) litera (c) din Regulamentul (CE) nr. 952/2006, cantitatea minimă a ofertei per lot este de 250 tone, cu excepția cazului în care cantitatea disponibilă pentru lotul respectiv este mai mică de 250 tone. În astfel de situații, oferta trebuie să se refere la cantitatea disponibilă.
(3) Ofertele se depun la agenția de intervenție care deține zahărul, astfel cum se menționează în anexa I.
Articolul 3
În termen de două ore de la expirarea termenului de depunere a ofertelor menționat la articolul 2 alineatul (1), agențiile de intervenție respective transmit Comisiei ofertele prezentate.
Identitatea ofertanților trebuie să rămână secretă.
Ofertele depuse sunt comunicate în format electronic, în conformitate cu modelul prevăzut în anexa II.
În cazul în care nu s-a depus nicio ofertă, statul membru informează Comisia cu privire la aceasta, în același termen.
Articolul 4
(1) Comisia stabilește restituirea maximă la export pentru zahărul alb și zahărul brut sau decide să nu accepte ofertele în conformitate cu procedura menționată la articolul 39 alineatul (2) din Regulamentul (CE) nr. 318/2006.
(2) Cantitatea disponibilă pentru un lot se reduce cu volumul cantităților atribuite în aceeași zi pentru lotul respectiv prin Regulamentul (CE) nr. 1059/2007.
În cazul în care atribuirea la nivelul unei restituiri maxime la export, stabilită în conformitate cu primul paragraf, ar duce la depășirea cantității reduse disponibile pentru un lot, această atribuire se limitează la cantitatea redusă disponibilă.
În cazul în care atribuirile pentru un stat membru către toți ofertanții care oferă o restituire la export identică pentru un lot ar duce la depășirea cantității reduse disponibile pentru lotul respectiv, cantitatea redusă disponibilă trebuie să se atribuie astfel:
(a)
prin distribuire între ofertanți, proporțional cu cantitatea totală menționată în fiecare ofertă; sau
(b)
prin licitație, până la concurența unui tonaj maxim stabilit pentru fiecare ofertant; sau
(c)
prin tragere la sorți.
(3) Prețul care urmează să fie plătit de ofertantul declarat câștigător în conformitate cu articolul 42 alineatul (1) litera (d) din Regulamentul (CE) nr. 952/2006 este de 632 EUR pe tonă pentru zahărul alb și de 497 EUR pe tonă pentru zahărul brut. Prețurile se aplică zahărului alb și zahărului brut de calitate standard, descrisă în anexa I la Regulamentul (CE) nr. 318/2006.
Pentru zahărul de intervenție care nu are calitatea standard, statele membre adaptează prețul prin aplicarea, mutatis mutandis, a articolului 32 alineatul (6) și, respectiv, a articolului 33 din Regulamentul (CE) nr. 952/2006.
Articolul 5
(1) Cererile de licențe de export și licențele cuprind, în căsuța 20, una din mențiunile care figurează în anexa III.
(2) Licențele de export eliberate în temeiul unei licitații parțiale sunt valabile de la data eliberării până la expirarea celei de-a cincea luni calendaristice care urmează lunii în cursul căreia a avut loc licitația parțială.
Articolul 6
(1) Cel târziu în a cincea zi lucrătoare de la data stabilirii de către Comisie a restituirii maxime la export, agențiile de intervenție respective comunică Comisiei, în conformitate cu modelul prevăzut în anexa IV, cantitatea exactă vândută prin licitație parțială.
(2) Cel târziu la sfârșitul fiecărei luni calendaristice, statele membre notifică Comisiei cantitățile de zahăr aferente lunii precedente și corespunzătoare licențelor de export trimise autorităților competente și cantitățile corespunzătoare de zahăr exportat, ținând seama de toleranțele prevăzute la articolul 8 alineatele (4) și (5) din Regulamentul (CE) nr. 1291/2000 al Comisiei (7).
Articolul 7
Prin derogare de la articolul 59 alineatul (2) din Regulamentul (CE) nr. 952/2006, regulamentul respectiv se aplică la revânzarea, în conformitate cu articolul 1 din prezentul regulament, a zahărului acceptat pentru intervenție anterior datei de 10 februarie 2006.
Articolul 8
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 14 septembrie 2007.